CELEX: 32012R0334
Language: fi
Date: 2012-04-19 00:00:00
Title: Komission täytäntöönpanoasetus (EU) N:o 334/2012, annettu 19 päivänä huhtikuuta 2012 , Saccharomyces cerevisiae CNCM I-4407 -valmisteen hyväksymisestä broilerkaniinien ja muuhun kuin elintarviketuotantoon käytettävien kaniinien rehun lisäaineena ja asetuksen (EY) N:o 600/2005 muuttamisesta (hyväksynnän haltija Société Industrielle Lesaffre)  ETA:n kannalta merkityksellinen teksti

20.4.2012   
            
            
               FI
            
            
               Euroopan unionin virallinen lehti
            
            
               L 108/6
            
         KOMISSION TÄYTÄNTÖÖNPANOASETUS (EU) N:o 334/2012,
   annettu 19 päivänä huhtikuuta 2012,
   
      Saccharomyces cerevisiae CNCM I-4407 -valmisteen hyväksymisestä broilerkaniinien ja muuhun kuin elintarviketuotantoon käytettävien kaniinien rehun lisäaineena ja asetuksen (EY) N:o 600/2005 muuttamisesta (hyväksynnän haltija Société Industrielle Lesaffre)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               
                  Saccharomyces cerevisiae NCYC Sc47 -valmiste hyväksyttiin ilman aikarajoitusta direktiivin 70/524/ETY mukaisesti käytettäväksi broilerkaniinien rehun lisäaineena komission asetuksella (EY) N:o 600/2005 (3). Kyseinen valmiste kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee valmisteen Saccharomyces cerevisiae CNCM I-4407, aiemmin NCYC Sc47, uudelleenarviointia broilerkaniinien rehun lisäaineena ja kyseisen asetuksen 7 artiklan mukaisesti uutta käyttötapaa muuhun kuin elintarviketuotantoon käytettävien kaniinien osalta ja jossa pyydettiin, että lisäaine luokiteltaisiin lisäaineluokkaan ”eläintuotantoon vaikuttavat lisäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä joulukuuta 2011 antamassaan lausunnossa (4), että Saccharomyces cerevisiae CNCM I-4407 -valmisteella ei ehdotetuissa käyttöolosuhteissa ole haitallista vaikutusta eläinten tai ihmisten terveyteen tai ympäristöön ja että sillä on potentiaalia vähentää broilerkaniinien kuolleisuutta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               
                  Saccharomyces cerevisiae CNCM I-4407 -valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyn mukaisesti olisi hyväksyttävä.
            
         
               (6)
            
            
               Koska myönnetään uusi hyväksyntä asetuksen (EY) N:o 1831/2003 mukaisesti, Saccharomyces cerevisiae NCYC Sc47 -valmistetta koskevat säännökset olisi poistettava asetuksesta (EY) N:o 600/2005.
            
         
               (7)
            
            
               Koska rehun lisäaineen hyväksynnän edellytysten muuttaminen ei liity turvallisuuteen, on aiheellista sallia siirtymäaika, jotta asetuksella (EY) N:o 600/2005 hyväksyttyjen esiseosten ja rehuseosten olemassa olevat varastot voidaan käyttää loppuun.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ’eläintuotantoon vaikuttavat lisäaineet’ ja funktionaaliseen ryhmään ’suolistoflooran stabiloimiseen tarkoitetut aineet’ kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Poistetaan asetuksen (EY) N:o 600/2005 liitteessä III oleva E 1702:aa koskeva kohta.
   3 artikla
   Sallitaan asetuksella (EY) N:o 600/2005 hyväksytyn Saccharomyces cerevisiae NCYC Sc47 -valmisteen sekä sitä sisältävien esiseosten ja rehuseosten, jotka on ennen tämän asetuksen voimaantuloa merkitty direktiivin 70/524/ETY mukaisesti, saattaminen markkinoille ja käyttö olemassa olevien varastojen loppumiseen saakka.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä huhtikuuta 2012.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 268, 18.10.2003, s. 29.
   
      (2)  EYVL L 270, 14.12.1970, s. 1.
   
      (3)  EUVL L 99, 19.4.2005, s. 5.
   
      (4)  EFSA Journal 2012; 10(1):2531.
   
      LIITE
      
                  Lisä-aineen tunniste-numero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäis-ikä
               
               
                  Vähimmäis-pitoisuus
               
               
                  Enimmäis-pitoisuus
               
               
                  Muut määräykset
               
               
                  Hyväk-synnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: eläintuotantoon vaikuttavat lisäaineet. Funktionaalinen ryhmä: suolistoflooran stabiloimiseen tarkoitetut aineet
                  
               
            
                  4b1702
               
               
                  Société Industrielle Lesaffre
               
               
                  
                     Saccharomyces cerevisiae
                  
                  CNCM I-4407
               
               
                  
                               
                           
                           
                              
                                 Lisäaineen koostumus
                              
                              
                                 Saccharomyces cerevisiae CNCM I-4407:n kuivattuja soluja sisältävä valmiste, joka sisältää vähintään 5 × 109 PMY/g
                           
                        
                               
                           
                           
                              
                                 Tehoaineen kuvaus
                              
                              
                                 Saccharomyces cerevisiae CNCM I-4407
                           
                        
                               
                           
                           
                              
                                 Analyysimenetelmät
                                  (1)
                              
                              
                                           
                                       
                                       
                                          Lukumäärän määrittäminen: Maljavalumenetelmä käyttäen hiivauute-dekstroosi-kloramfenikoli-agaria (CGYE) (EN 15789)
                                       
                                    
                                           
                                       
                                       
                                          Tunnistaminen: polymeraasiketjureaktiomenetelmä (PCR).
                                       
                                    
                        
               
                  Broiler-kaniinit ja kaniinit, joita ei käytetä elintar-vikkeiden tuotantoon
               
               
                  —
               
               
                  5 × 109
                  
               
               
                  —
               
               
                  Lisäaineen ja esiseoksen käyttöohjeissa on mainittava varastointilämpö-tila ja -aika sekä stabiilisuus rehua rakeistettaessa.
               
               
                  11. toukokuuta 2022
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx